Katrina is moeg vir vervelige mense, moeg vir ’n vervelige lewe, moeg vir haar outydse naam. Sy is Kat . . . en Kat is sexy en gesofistikeerd. Net jammer haar lewe bly so gewoon en saai. Tot hý op die toneel verskyn. Hý met die ontwerperstoppels en die romantiese Franse naam. Kat is verlief. So verlief dat sy haar beeld heeltemal verander sodat hy haar moet raaksien. Maar die Fransman het ’n geheim. Iets wat sal maak dat Kat haar haar hart deeglik moet ondersoek. Een van 'n reeks van ses lekkerlees-liefdesverhale spesiaal vir jong lesers. Die ander boeke in die reeks is: Rugbyballe en bikini’s, Daar’s ’n ou in my aarbei-smoothie, Ouens is nes ekstra bagasie, Liefde is nie tjoklits nie en Soene op ’n Suzuki.